cyanic-selkie/wikianc huggingface dataset:
Ρομπέρτο Χιμένεθ Γκάγκο
Ατλέτικο Μαδρίτης
Στις 13 Ιουλίου 2009, ο Ρομπέρτο επέστρεψε στην Ατλέτικο, έπειτα από καταβολή ποσού της τάξεως των €1.250.000 στους Ανδαλουσιάνους, με τον παίκτη να βάζει την υπογραφή του σε συμβόλαιο διάρκειας τριών ετών. Αυτό συνέβη έπειτα από τις ταυτόχρονες αποχωρήσεις των Λέο Φράνκο και Γκρεγκορί Κουπέ από τους Colchoneros.
Καθώς ο βασικός τερματοφύλακας του συλλόγου, Σέρχιο Ασένχο, είχε κληθεί για το Παγκόσμιο Κύπελλο U-20 του 2009, ο Ρομπέρτο προωθήθηκε στο βασικό σχήμα του συλλόγου, με την πρώτη του συμμετοχή να είναι μια ήττα της ομάδας του με σκορ 2–5, εκτός έδρας, απέναντι στην Μπαρτσελόνα στις 19 Σεπτεμβρίου. Λίγο καιρό αργότερα τραυματίστηκε και, όταν επέστρεψε, βρέθηκε να αποτελεί τρίτη επιλογή στην ιεραρχία των τερματοφυλάκων του συλλόγου πίσω από τον Ασένχο και τον νεαρό Νταβίντ ντε Χέα. Ωστόσο, προς το τέλος της μεταγραφικής περιόδου του Ιανουαρίου του 2010, συμφωνήθηκε ο δανεισμός του στην, παλεύουσα για την αποφυγή του υποβιβασμού, Ρεάλ Σαραγόσα έως το τέλος της σεζόν, όπου και κατάφερε να υποβιβάσει στη θέση του αναπληρωματικού τον Αργεντινό Χουάν Πάμπλο Καρίσο, βοηθώντας τους Αραγονέζους να γλιτώσουν τελικά τον υποβιβασμό.
Μπενφίκα
Στις 25 Ιουνίου 2010, επιβεβαιώθηκε η απόκτηση του Ρομπέρτο από την Μπενφίκα έναντι ποσού ύψους €8.500.000. Στις πρώτες του τρεις συμμετοχές, με την πρώτη να είναι απέναντι στην Πόρτο για το Πορτογαλικό Σούπερ Καπ της σεζόν, οι εμφανίσεις του ήταν μέτριες, καθώς ο ομάδα της Λισαβόνας γνώρισε τρεις ήττες, δεχόμενος, ταυτόχρονα, συνολικά έξι γκολ. Έμεινε στον πάγκο για την τρίτη αναμέτρηση πρωταθλήματος για τη σεζόν, η οποία ήταν εντός έδρας απέναντι στη Βιτόρια Σετούμπαλ, ωστόσο υποχρεώθηκε να εισέλθει ως αλλαγή στη θέση του Ζούλιο Σέζαρ ο οποίος είχε αποβληθεί για φάουλ εντός της μεγάλης περιοχής, στο 20ό λεπτό του αγώνα, όπου και απέκρουσε το πέναλτι που ακολούθησε από τον Ούγο Λεάλ, σε μια τελική νίκη της ομάδας του με σκορ 3–0.
Με το τέλος της σεζόν 2010–11, ο Ρομπέρτο βρέθηκε να μην υπολογίζεται, πλέον, από την Μπενφίκα, μετά και από τις αφίξεις των Αρτούρ και Εντουάρντο.
Επιστροφή στην Σαραγόσα
Την 1η Αυγούστου 2011, ο Ρομπέρτο επέστρεψε στη Σαραγόσα, με τον κόστος της μεταγραφής να ανέρχεται στα €8.600.000, σε μια αγορά η οποία χρηματοδοτήθηκε σχεδόν εξ ολοκλήρου από μια εταιρεία στην οποία ανήκει η Σαραγόσα, η οποία και κατέχει ποσοστό της τάξεως του 99% επί των δικαιωμάτων του παίκτη. Ωστόσο, αναφέρθηκε αργότερα ότι πίσω από τη μεταγραφή βρισκόταν επενδυτικός όμιλος με ενασχόληση στο χώρο του ποδοσφαίρου.
Κατά την πρώτη του σεζόν στη διάρκεια της δεύτερης θητείας του, αγωνίστηκε στο σύνολο των 38 αναμετρήσεων της ομάδας του για το πρωτάθλημα, καθώς αυτή κατάφερε εκ νέου να γλιτώσει τον υποβιβασμό, μετά και την τελευταία αγωνιστική της σεζόν. Αγωνίστηκε και πάλι ως βασικός για τη σεζόν 2012–13, ωστόσο η ομάδα τελικώς υποβιβάστηκε έπειτα από συνεχόμενη παρουσία διάρκεια τεσσάρων ετών στην ελίτ του ισπανικού ποδοσφαίρου.
Δεύτερη παρουσία στην Ατλέτικο
Στις 26 Ιουλίου 2013, ο Ρομπέρτο επέστρεψε στην Ατλέτικο Μαδρίτης, υπογράφοντας συμβόλαιο διάρκειας τεσσάρων ετών, έπειτα από συμφωνία με την Μπενφίκα, με τον πρώτο να παραχωρείται άμεσα ως δανεικός στον Ολυμπιακό Πειραιώς.
Στις 5 Νοεμβρίου 2013, ο Ρομπέρτο έλαβε τον τίτλο του MVP για την εμφάνισή του απέναντι στην πρώην ομάδα του, Μπενφίκα, σε μια νίκη με σκορ 1–0 στο Νέο Φάληρο για το Τσάμπιονς Λιγκ της σεζόν.
Ολυμπιακός Πειραιώς
Στις 5 Φεβρουαρίου του 2014, η διοίκηση της ΠΑΕ Ολυμπιακός ανακοίνωσε την επίσημη αγορά των δικαιωμάτων του Ρομπέρτο, ο οποίος συμφώνησε για συμβόλαιο τετραετούς διαρκείας. Ένα αξιοσημείωτο συμβάν, σχετικά με την ανακοίνωση της μεταγραφής του, στην ομάδα του Ολυμπιακού ήταν ότι έγινε εν ώρα αγώνα από τα μεγάφωνα του γηπέδου Καραϊσκάκης, γνωρίζοντας, φυσικά, αποθέωση ο Ρομπέρτο από τους φιλάθλους του Ολυμπιακού, στο άκουσμα της είδησης. Παρόλα αυτά, η προσφορά του συμβολαίου ανήλθε στα €6.000.000 και ήταν τετραετούς διάρκειας.
Ο Ρομπέρτο, στην πρώτη του χρονιά στον Ολυμπιακό έκανε πολύ καλές εμφανίσεις, όπως αυτή εναντίον της Μπενφίκα, μάλιστα τα Μέσα του είχαν δώσει το προσωνύμιο Άγιος Ρομπέρτο, ελέω των πολλών και δύσκολων επεμβάσεών του (1-0 είχε κερδίσει ο Ολυμπιακός σε εκείνον τον αγώνα). Ο Ρομπέρτο, εκείνη τη χρονιά πανηγύρισε και ένα πρωτάθλημα Ελλάδος.
Η επόμενη σεζόν τον βρήκε πάλι βασικό στην ομάδα του Ολυμπιακού. Μάλιστα, έκανε και σε αυτή τη σεζόν μία αξιομνημόνευτη εμφάνιση, αυτή τη φορά, κόντρα στη Γιουβέντους (τελικό σκορ: 1-0 υπέρ του Ολυμπιακού. ΄Στις 22 Ιουνίου του 2016 ο Ισπανός γκολκίπερ αποχώρησε για την πατρίδα του για λογαριασμό της Εσπανιόλ.
Εσπανιόλ
Στις 22 Ιουνίου 2016, ο Ρομπέρτο αποκτήθηκε από την Εσπανιόλ, έναντι 3,5 εκατομμυρίων ευρώ.
Εξωτερικοί Σύνδεσμοι
Κατηγορία:Ισπανοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές ΚΓ Ταρραγόνα Κατηγορία:Ποδοσφαιριστές Ρεκρεατίβο Ουέλβα Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Μπενφίκα Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Εθνικής Ισπανίας Κ16 Κατηγορία:Ποδοσφαιριστές Εθνικής Ισπανίας Κ17 Κατηγορία:Ποδοσφαιριστές Εθνικής Ισπανίας Κ18 Κατηγορία:Ποδοσφαιριστές Εθνικής Ισπανίας Κ19 Κατηγορία:Ποδοσφαιριστές Εθνικής Ισπανίας Κ20 Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Ατλέτικο Μαδρίτης Β Κατηγορία:Ποδοσφαιριστές ΡΚΝ Εσπανιόλ Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Μάλαγα ΚΦ Κατηγορία:Ξένοι ποδοσφαιριστές στην Πορτογαλία
Μένε
μικρογραφία|Η πηγή του Μένε Ο Μένε (Γερμανικά:Möhne) είναι μικρός ποταμός στη Βόρεια Ρηνανία-Βεστφαλία της Γερμανίας. Είναι δεξιός παραπόταμος του Ρουρ. Πηγάζει σε υψόμετρο 550 μέτρων, και αφού διασχίσει τις πόλεις Μπρίλον, Ρούθεν και Βάρσταϊν καταλήγει μετά από διαδρομή 65 χιλιομέτρων στον Ρουρ. Υπάρχει μια μεγάλη τεχνητή λίμνη κοντά στις εκβολές του ποταμού, ο Ταμιευτήρας Μένε, που χρησιμοποιείται για την παραγωγή υδροηλεκτρικής ενέργειας καθώς και για δραστηριότητες χαλάρωσης.
Εξωτερικοί σύνδεσμοι
Κατηγορία:Ποταμοί της Βόρειας Ρηνανίας-Βεστφαλίας Κατηγορία:Παραπόταμοι του Ρουρ
ΦΚ Πόρτο Β
Η ΦΚ Πόρτο Β είναι μια πορτογαλική, ποδοσφαιρική ομάδα. Είναι η αναπληρωματική ομάδα της ΦΚ Πόρτο. Οι αναπληρωματικές ομάδες στην Πορτογαλία μπορούν να συμμετάσχουν κανονικά στα πρωταθλήματα της χώρας, όπως οι κύριες ομάδες. Ωστόσο, δεν μπορούν να αγωνιστούν στην ίδια κατηγορία με την κύρια ομάδα και έτσι απαγορεύται στην ομάδα να προβιβαστεί στην Πριμέιρα Λίγκα ούτε να συμμετάσχει στο Κύπελλο Πορτογαλίας (ποδόσφαιρο ανδρών) και στο Taça da Liga. Έδρα της ομάδας είναι το Complexo Desportivo de Rio Maior, χωρητικότητας 12000 θεατών.
Η ΦΚ Πόρτο είχε Β ομάδα μέχρι τη σεζόν 2005-06. Επαναλειτούργησε την περίοδο 2012-13, όταν εφαρμόστηκαν νέοι κανόνες για τις αναπληρωματικές ομάδες. Μαζί με άλλες 5 αναπληρωματικές ομάδες που επαναδημιουργήθηκαν την ίδια περίοδο, τοποθετήθηκαν στη Σεγκούντα Λίγκα.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1999 Κατηγορία:ΦΚ Πόρτο Κατηγορία:Ποδοσφαιρικές ομάδες Πορτογαλίας Κατηγορία:ΦΚ Πόρτο Β
Ιωάννης Προκοπίδης
Ο '''Ιωάννης Ν. Προκοπίδης''' (1909 – 1989) ήταν Έλληνας αυτοκινητιστής και πολιτικός. Υπηρέτησε ως βουλευτής στην εκλογική περιφέρεια Πέλλας από το 1956 ως το 1981, εκλεγόμενος με την ΕΡΕ και με τη Νέα Δημοκρατία.
Βιογραφία
Γεννήθηκε το 1909 στην Άτρα της Χαλδίας του Πόντου. Εξελέγη βουλευτής Πέλλης με την ΕΡΕ το 1956,  1958 ,  1961,   1963,  1964 και με τη Νέα Δημοκρατία το 1974 και το 1977. Στις εκλογές του 1974 εξελέγη βουλευτής συγκεντρώνοντας 9.045 ψήφους.
Απεβίωσε σε ηλικία 80 ετών στη Θεσσαλονίκη τον Σεπτέμβριο του 1989 και κηδεύτηκε στις 13 Σεπτεμβρίου από τον ιερό ναό Αγίου Δημητρίου της συμπρωτεύουσας.
Με την σύζυγό του, Παρθένα Πολατίδου, απέκτησαν μία κόρη.
Παραπομπές και σημειώσεις
Κατηγορία:Βουλευτές Πέλλας Κατηγορία:Βουλευτές εκλεγμένοι με την ΕΡΕ Κατηγορία:Βουλευτές εκλεγμένοι με τη Νέα Δημοκρατία
Ριέκα
Η Ριέκα (στα ελληνικά γράφεται και Ριγιέκα ή Ριγέκα, για να πλησιάζει την τοπική προφορά, Rijeka στην κροατική γλώσσα, και Rika, Reka σε κροατικές διαλέκτους, Fiume στην Ιταλική γλώσσα και στα Ουγγρικά - αναφέρεται και σε ελληνικές πηγές του 19ου αιώνα ως Φιούμε -, Reka στα Σλοβένικα, Sankt Veit am Flaum σε παλαιά Γερμανικά, Folyómszentvít στα Ουγγρικά) είναι το κύριο λιμάνι της Κροατίας. Rijeka και Fiume σημαίνουν ποταμός.
Βρίσκεται στον κόλπο Κβάνερ της Αδριατικής. Έχει 144.043 κατοίκους (240.000 στην ευρύτερη περιοχή το 2001) και είναι η τρίτη μεγαλύτερη πόλη της Κροατίας. Η πλειοψηφία των κατοίκων είναι Κροάτες (κατά 80,39% σύμφωνα με την απογραφή του 2001).
Η οικονομία της πόλης εξαρτάται σε μεγάλο βαθμό από τις θαλάσσιες μεταφορές, τα ναυπηγεία και τον τουρισμό.
Στη Ριέκα βρίσκεται το Εθνικό Θέατρο της Κροατίας, που χτίστηκε το 1765, καθώς και το Πανεπιστήμιο της Ριέκα, που ιδρύθηκε το 1632. Τοπικές ποδοσφαιρικές ομάδες είναι η Φ.Κ. Ριέκα και η Ν.Κ. Οριέντ.
right|200px|thumb|Πλοίο στο λιμάνι της Ριέκα
Αρχαιότητα και Μεσαίωνας
Στην περιοχή υπάρχουν ερείπια από νεολιθικές εγκαταστάσεις. Οι παλαιότεροι οικισμοί είναι η κελτική Ταρσάτικα σε ένα λόφο, το σύγχρονο Τρσατ στη Ριέκα κι ο οικισμός μιας ναυτικής φυλής, των Λιβούρνων, στο φυσικό λιμάνι.
Την περίοδο του Αύγουστου, η Ταρσάτικα έγινε "αυτόνομη πολιτεία" (municipium) στη δεξιά όχθη του μικρού ποταμού Ργιετσίνα (Rječina) με την ονομασία Φλούμεν (λατ. flumen, ποτάμι). Μετά τον 4ο αιώνα, η πόλη ονομάστηκε Φλούμεν Σάνκτι Βίτι (ο ποταμός του αγίου Βίτου), προς τιμήν του προστάτη αγίου της πόλης. Από τον 5ο αιώνα κι έπειτα, η πόλη πέρασε στα χέρια των Φράγκων, των Κροατών και των Μαγυάρων, μέχρι που το 1466 πέρασε υπό την κυριαρχία των Αψβούργων της Αυστρίας.
Περίοδος των Αψβούργων
thumb|Η Ριέκα στο 1900
Ελεύθερο λιμάνι από το 1723, η Ριέκα κατά το 18ο και 19ο αιώνα αποτελούσε κτήση των Αψβούργων, αυστριακή, κροατική ή ουγγρική, μέχρι την ένωσή της με το βασίλειο της Ουγγαρίας το 1870. Αν κι η Κροατία είχε συνταγματική αυτονομία μέσα στην Ουγγαρία, η Ριέκα ήταν ανεξάρτητη κι η διακυβέρνησή της γινόταν κατευθείαν από τη Βουδαπέστη μέσω ενός κυβερνήτη, καθώς ήταν το μόνο διεθνές λιμάνι της Ουγγαρίας, το οποίο ανταγωνιζόταν το αυστριακό λιμάνι της Τεργέστης.
Η μεγάλη ανάπτυξη του λιμανιού, η επέκταση του διεθνούς εμπορίου κι η σύνδεση της πόλης με τους ουγγρικούς και αυστριακούς σιδηροδρόμους συνέβαλαν στην αύξηση του πληθυσμού από 21.000 το 1880 σε 50.000 κατοίκους το 1910.
Η διαφωνία Ιταλίας-Γιουγκοσλαβίας
Μετά από σύντομη ιταλική κατοχή, διεθνής δύναμη από γαλλικά, βρετανικά και αμερικανικά στρατεύματα κατέλαβε την πόλη τον Νοέμβριο του 1918, ενώ το μέλλον της αποφασιζόταν στο Συνέδριο Ειρήνης στο Παρίσι.
Οι διαπραγματεύσεις διακόπηκαν απότομα στις 12 Σεπτεμβρίου 1919, όταν κατέλαβαν την πόλη δυνάμεις Ιταλών ατάκτων εθνικιστών με επικεφαλής το συγγραφέα και ποιητή Γκαμπριέλε Ντ' Ανούντσιο. Το περιστατικό έγινε δυο μέρες μετά τη Συνθήκη του Σεν Ζερμέν, με την οποία διαλυόταν η Αυστροουγγαρία.
Στις 12 Νοεμβρίου 1920, η Ιταλία κι η Γιουγκοσλαβία υπέγραψαν συνθήκη, σύμφωνα με την οποία η Ριέκα/Φιούμε θα αποτελούσε ανεξάρτητο ελεύθερο κρατίδιο. Η απάντηση του Ντ' Ανούντσιο ήταν η κήρυξη πολέμου στην Ιταλία. Ηττήθηκε από τις βασιλικές ιταλικές δυνάμεις, που πήραν τον έλεγχο της πόλης τον Ιανουάριο του 1921.
Έπειτα από διπλωματικές διεργασίες, η Συνθήκη της Ρώμης το 1924 απέδωσε στην Ιταλία τη Ριέκα και την πόλη Σούσακ στη Γιουγκοσλαβία, πόλεις-λιμάνια που συνδέονταν διοικητικά.
Κατά το Β΄ Παγκόσμιο Πόλεμο, η πόλη ήταν στην εξουσία των φασιστών Ιταλών και μετά υπό την κατοχή των Γερμανών.
Μετά τον Β΄ Παγκόσμιο Πόλεμο
Κατά το τέλος του πολέμου, γιουγκοσλαβικά στρατεύματα προέλασαν μέχρι την Τεργέστη το Μάιο του 1945. Το Φιούμε έγινε η κροατική πόλη της Ριέκα (μέχρι το 1991 ανήκε στη Γιουγκοσλαβία) με τη Συνθήκη Ειρήνης του Παρισιού το 1947 ανάμεσα στην Ιταλία και τους Συμμάχους.
Με το κομμουνιστικό καθεστώς του Τίτο, ιταλόφωνοι πληθυσμοί κυνηγήθηκαν κι εξορίστηκαν, ωθούμενοι από τις μαζικές εκτελέσεις εκατοντάδων "υπόπτων" Φασιστών, Ιταλών δημοσίων υπαλλήλων, στρατιωτικών και απλών πολιτών.
Αξιοθέατα
right|180px|thumb|Το ρολόι της πόλης σε στυλ [[Μπαρόκ του 1876]]
Εξωτερικοί σύνδεσμοι
Κατηγορία:Πόλεις της Κροατίας
Εικονικοποίηση δικτυακών λειτουργιών
Στον κλάδο των τηλεπικοινωνιών η Εικονικοποίηση δικτυακών λειτουργιών (Network Function Virtualization, NFV) είναι αρχιτεκτονική δικτύου που χρησιμοποιεί τις τεχνολογίες εικονικοποίησης για να εξομοιώσει λειτουργίες κόμβων δικτύων σε δομικά στοιχεία που μπορούν να συνδεθούν μαζί για να δημιουργήσουν υπηρεσίες τηλεπικοινωνιών.
Η NFV βασίζεται σε παραδοσιακές τεχνικές εικονικοποίησης υπολογιστών, όπως αυτές χρησιμοποιούνται στην πληροφορική, αλλά εμφανίζει και διαφορές. Μια εικονική λειτουργία δικτύου, ή VNF, μπορεί να αποτελείται από μία ή περισσότερες εικονικές μηχανές που τρέχουν διαφορετικό λογισμικό και διεργασίες, πάνω σε κοινούς εξυπηρετητές, μεταγωγείς και συσκευές αποθήκευσης, ή ακόμα και σε υπολογιστικά νέφη, αντί να χρειάζεται εξειδικευμένες συσκευές για κάθε λειτουργία του δικτύου.
Λεπτομέρειες
Η ανάπτυξη προϊόντων στον κλάδο των τηλεπικοινωνιών παραδοσιακά ακολουθούσε αυστηρά πρότυπα σταθερότητας, συμβατότητας με πρωτόκολλα και ποιότητας. Παρ' όλο που αυτό το μοντέλο κατασκευής λειτούργησε καλά στο παρελθόν, αναμφίβολα οδηγούσε σε μεγάλους κύκλους ανάπτυξης, αργούς ρυθμούς προόδου και εξάρτηση από ιδιόκτητο ή εξειδικευμένο υλικό, π.χ. ολοκληρωμένα κυκλώματα. Ο ανταγωνισμός στο χώρο των επικοινωνιών από ευέλικτους οργανισμούς που δραστηριοποιούνται σε μεγάλη κλίμακα στο διαδίκτυο (όπως το Google Talk, το Skype, το Netflix) ανάγκασε τους παρόχους υπηρεσιών να αναζητήσουν τρόπους να αλλάξουν αυτή την κατάσταση.
Ιστορικά στοιχεία
Τον Οκτώβριο του 2012, η ομάδα προδιαγραφών "Network Function Virtualization", δημοσίευσε μια λευκή βίβλο σε ένα συνέδριο στο Ντάρμστατ της Γερμανία σχετικά με τη δικτύωση ορισμένη με λογισμικό (SND) και το πρωτόκολλο OpenFlow. Η ομάδα αυτή, μέλος του Ευρωπαϊκού Τηλεπικοινωνιακού Ινστιτούτου Προτύπων, αποτελείτο από εκπροσώπους οργανισμών τηλεπικοινωνιών από την Ευρώπη και άλλα μέρη του κόσμου.
Από τη δημοσίευση της λευκής βίβλου, η ομάδα έχει δημιουργήσει αρκετό υλικό με μεγαλύτερες λεπτομέρειες συμπεριλαμβανομένου και ενός πρότυπου ορισμού ορολογίας καθώς και περιπτώσεις χρήσεων που αποτελούν αναφορά για κατασκευαστές και παρόχους υπηρεσιών.
Πρακτικά θέματα
Ένας πάροχος υπηρεσιών που ακολουθεί την NFV αρχιτεκτονική υλοποιεί μια ή περισσότερες εικονικές δικτυακές λειτουργίες, ή VNFs. Μια VNF από μόνη της δεν προσφέρει υποχρεωτικά κάποιο προϊόν ή υπηρεσία στους πελάτες του παρόχου. Για να δημιουργηθούν πιο περίπλοκες υπηρεσίες, χρησιμοποιείται η έννοια της αλυσίδας υπηρεσιών, όπου πολλαπλά VNFs χρησιμοποιούνται στη σειρά για να δώσουν μια υπηρεσία.
Μια άλλη πτυχή της εφαρμογής της NFV είναι η ενορχήστρωση. Για την κατασκευή αξιόπιστων και ολοκληρωμένων υπηρεσίες, η NFV απαιτεί ότι το δίκτυο είναι σε θέση να ξεκινήσει VNFs, να τις παρακολουθεί, να τις επισκευάζει, και (το πιο σημαντικό για έναν πάροχο υπηρεσιών) να χρεώνει για τις υπηρεσίες που παρέχονται. Αυτά τα χαρακτηριστικά, που αναφέρονται ως "επιπέδου-παρόχου" (carrier-grade) χαρακτηριστικά, ανατίθενται σε ένα επίπεδο ενορχήστρωση, ώστε να παρέχει υψηλή διαθεσιμότητα και ασφάλεια, και χαμηλό κόστος λειτουργίας και συντήρησης. Το σημαντικότερο, η ενορχήστρωση του στρώματος πρέπει να είναι σε θέση να διαχειριστεί VNFs ανεξάρτητα από την υποκείμενη τεχνολογία που υλοποιεί η VNF. Για παράδειγμα, ένα σύστημα ενορχήστρωσης πρέπει να είναι σε θέση να διαχειριστεί ένα Firewall VNF από τον κατασκευαστή Χ που τρέχει σε VMware vSphere εξίσου καλά όπως και ένα IMS VNF από τον κατασκευαστή Ψ το οποίο τρέχει στο KVM.
Κατανεμημένη NFV
Η αρχική αντίληψη για την NFV ήταν ότι η ικανότητα εικονικοποίησης θα πρέπει να εφαρμόζεται σε κέντρα δεδομένων. Αυτή η προσέγγιση λειτουργεί σε πολλές, αλλά όχι σε όλες τις – περιπτώσεις. Η NFV προϋποθέτει και τονίζει την ευρύτερη δυνατή ευελιξία ως προς τη φυσική θέση του εικονικοποιημένων λειτουργιών.
Ιδανικά, ως εκ τούτου, εικονικοποιημένες λειτουργίες θα πρέπει να βρίσκεται στο σημείο που είναι η πιο αποτελεσματικές και λιγότερο δαπανηρήές. Αυτό σημαίνει ότι ένας πάροχος υπηρεσιών θα πρέπει να είναι ελεύθερος να αναπτύξει NFV σε όλες τις πιθανές τοποθεσίες, από το κέντρο δεδομένων, στους κόμβους του δικτύου έως και στις εγκαταστάσεις του καταναλωτή. Η προσέγγιση αυτή, που είναι γνωστή ως κατανεμημένη NFV, έχει τονιστεί από την αρχή καθώς η NFV αναπτυσσόταν, και κατέχει εξέχουσα θέση στα τελευταία έγγραφα της ομάδας NFV.
Για ορισμένες περιπτώσεις, υπάρχουν σαφή πλεονεκτήματα για ένα πάροχο υπηρεσιών αν αναπτύξει εικονικοποιημένες λειτουργίες στις εγκαταστάσεις του πελάτη. Τα πλεονεκτήματα αυτά κυμαίνονται από οικονομικά έως και την απόδοση.
Οφέλη σπονδυλωτής NFV
Κατά το σχεδιασμό και την ανάπτυξη του λογισμικού που παρέχουν οι VNFs, οι κατασκευαστές μπορούν να δομήσουν το λογισμικό σε υποσυστήματα και τα υποσυστήματα αυτά να τα παρέχουν εικονικές μηχανές. Αυτά τα υποσυστήματα ονομάζονται VNF Υποσυστήματα (VNFCs). Μια VNF υλοποιείται με ένα ή περισσότερα VNFCs.
Τα VNFCs θα πρέπει γενικά να είναι σε θέση να κλιμακοθούν οριζόντιως και καθέτως. Με το να είναι σε θέση να διαθέσει εύκαμπτο (virtual) Επεξεργαστές σε κάθε VNFC περιπτώσεις, η διαχείριση του δικτύου στρώμα μπορεί κλίμακας (δηλαδή, την κλίμακα κάθετα) το VNFC για να παρέχει την απόδοση/την απόδοση και επεκτασιμότητα προσδοκίες για ένα ενιαίο σύστημα ή μια ενιαία πλατφόρμα. Ομοίως, η διαχείριση του δικτύου στρώμα μπορεί κλίμακας (δηλαδή, κλίμακα οριζόντια) VNFC ενεργοποιώντας πολλές περιπτώσεις τέτοιων VNFC σε πολλαπλές πλατφόρμες και ως εκ τούτου να φτάσει τις επιδόσεις και την αρχιτεκτονική προδιαγραφές, ενώ δεν θέτει σε κίνδυνο την άλλη VNFC λειτουργία σταθερότητες.
Επιπτώσεις στον κλάδο των τηλεπικοινωνιών
Η NFV έχει αποδειχθεί δημοφιλές πρότυπο από πολύ νωρίς. Οι άμεσες εφαρμογές της είναι πολλές, όπως οι εικονικοποίηση των σταθμών βάσης κινητής τηλεφωνίας, των πλατφόρμων ως υπηρεσία (PaaS), των δικτύων διανομής περιεχομένου (CDN), της σταθερής τηλεφωνίας και του οικιακού εξοπλισμού. Τα πιθανά οφέλη της NFV αναμένεται να είναι σημαντικά. Η εικονικοποίηση των λειτουργιών δικτύου πάνω σε υλικό γενικού σκοπού αναμένεται να μειώσει τα έξοδα κτίσης και τις λειτουργικές δαπάνες, καθώς και το χρόνο δημιουργίας υπηρεσιών και προϊόντων. Πολλά σημαντικοί κατασκευαστές εξοπλισμού δικτύου έχουν ανακοίνωσε την υποστήριξη της NFV. Αυτό συνέπεσε με ανακοινώσεις σχετικά με την NFV από μεγάλους προμηθευτές λογισμικού που παρέχουν τις NFV πλατφόρμες που χρησιμοποιούνται από τους προμηθευτές εξοπλισμού για την κατασκευή των δικών τους NFV προϊόντων.
Ωστόσο, για να υλοποιηθούν τα προσδοκώμενα οφέλη της εικονικοποίησης, οι κατασκευαστές δικτυακού εξοπλισμού βελτίωνουν τις τεχνολογίες εικονικοίησης για να ενσωματώσουν τα χαρακτηριστικά "επιπέδου-παρόχου" που απαιτούνται για να επιτευχθεί η υψηλή διαθεσιμότητα, η επεκτασιμότητα, η απόδοση και η αποτελεσματική διαχείριση του δικτύου. Για να ελαχιστοποιήθει το συνολικό κόστος ιδιοκτησίας (TCO), τα χαρακτηριστικά "επιπέδου-παρόχου" πρέπει να υλοποιηθούν όσο το δυνατόν πιο αποτελεσματικά. Αυτό απαιτεί από τις NFV λύσεις να κάνουν αποδοτική χρήση των πλεονάζοντων πόρων για την επίτευξη διαθεσιμότητας 99.999%, χωρίς συμβιβασμούς στις συνεπείς επιδόσεις.
Η NFV πλατφόρμα είναι η βάση για την επίτευξη αποτελεσματικών NFV λύσεων "επιπέδου-παρόχου". Είναι μια πλατφόρμα λογισμικού που εκτελείται σε τυπικό υλικό πολλαπλών πυρήνων και κατασκευάστηκε με τη χρήση λογισμικού ανοιχτού κώδικα που ενσωματώνει χαρακτηριστικά "επιπέδου-παρόχου". Η NFV πλατφόρμα είναι υπεύθυνη για τη δυναμική ανακατανομή VNFs λόγω σφαλμάτων και αλλαγών στην κίνηση του δικτύου, και ως εκ τούτου, διαδραματίζει σημαντικό ρόλο στην επίτευξη υψηλής διαθεσιμότητας. Υπάρχουν πολλές πρωτοβουλίες σε εξέλιξη για να καθορίσουν, να ευθυγραμμίσουν και να προωθήσουν NFV δυνατότητες "επιπέδου-παρόχου" όπως τα ETSI NFV Proof of Concept, ATIS, Open Platform for NFV, το Carrier Network Virtualization Awards και διάφορα οικοσυστήματα κατασκευαστών.
Ο εικονικός μεταγωγέας (vSwitch), ένα βασικό συστατικό των NFV πλατφορμών, είναι υπεύθυνος για την παροχή συνδεσιμότητας μεταξύ των εικονικών μηχανών αλλά και μεταξύ των εικονικών μηχανών και του εξωτερικό δίκτυο. Η απόδοση του καθορίζει τόσο το εύρος ζώνης των VNFs όσο και το κόστος και την αποτελεσματικότητα των NFV λύσεων. Η τυπική απόδοση του Open vSwitchs (OVS) έχει αδυναμίες που πρέπει να επιλυθούν για να καλύψει τις ανάγκες της υποδομής NFV. Σημαντικές βελτιώσεις στην απόδοση έχουν αναφέρθεί από κατασκευαστές NFV τόσο για το OVS όσο και για την Επιταχυνόμενη Open vSwitch (AVS) έκδοση.
Διαχείριση και ενορχήστρωση (MANO)
Ο ETSI έχει ήδη προτείνει ένα σημαντικό μέρος του ελέγχου των NFV να γίνεται μέσω αυτοματοποίησης και ενορχήστρωσης. Έχει δημιουργηθεί μια ξεχωριστή ομάδα για την διαχείρηση και την ενορχήστρωση εντός της ομάδας NFV η οποία περιγράφει πώς θα πρέπει να ελέγχεται η μεγάλη ευελιξία που προσφέρει η αρχιτεκτονική αυτή.
Πηγές
<div class="reflist columns references-column-width" style="-moz-column-width: 30em; list-style-type: decimal;">
Scsh
Το scsh είναι ένα POSIX API που καλύπτει τη γλώσσα προγραμματισμού Scheme, ώστε να την κάνει κατάλληλη για συγγραφή σεναρίων (scripting).
Χαρακτηριστικά
Το scsh περιλαμβάνει τα εξής χαρακτηριστικά:
Εξωτερικοί σύνδεσμοι
Κατηγορία:Γλώσσες προγραμματισμού σεναρίων Κατηγορία:Ελεύθερο λογισμικό Κατηγορία:Κελύφη του Unix
Αναστασία της Σερβίας
Η Αναστασία της Σερβίας ή Αγία Αναστασία της Σερβίας, πραγματικό όνομα Άννα, (σερβικά : Ана Немањић, Света Анастасија), ήταν Βυζαντινή πριγκίπισσα και πριγκίπισσα της Ράσκα. Ήταν σύζυγος του Στέφανου Νεμάνια (1166-1196). Πήρε μοναστικούς όρκους το 1196 και βαφτίστηκε Αναστασία, μετά τον θάνατο της ανακηρύχθηκε αγία και εορτάζεται στις 22 Ιουνίου.
Με τον Στέφανο απέκτησαν τα εξής παιδιά:
Πηγές
Κατηγορία:Μεγάλο Πριγκιπάτο της Ράσκας Κατηγορία:Πριγκίπισσες της Σερβίας Κατηγορία:Οίκος Διογένη Κατηγορία:Δυναστεία των Νέμανιτς Κατηγορία:Σέρβοι άγιοι
NGC 4086
Ο NGC 4086 είναι φακοειδής γαλαξίας ο οποίος απέχει 330 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 2 Μαΐου 1864 και ανήκει στην Ομάδα γαλαξιών NGC 4065.
Ο NGC 4086 είναι επίσης γαλαξίας LINER.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Γαλαξίες LINER Κατηγορία:Κόμη Βερενίκης 4086 38290 07076
Πάπας Ιωάννης Η΄
Συχνά θεωρείται ως ένας από τους ικανότερους ποντίφικες του 9ου αιώνα. Μεταξύ των μεταρρυθμίσεων που επιτεύχθηκαν κατά τη διάρκεια της αρχιερατείας του περιλαμβάνεται και η διοικητική αναδιοργάνωση της παπικής κουρίας. Με μικρή βοήθεια από τους Ευρωπαίους βασιλιάδες προσπάθησε να απωθήσει τους Σαρακηνούς που απειλούσαν ακόμα και την ίδια τη Ρώμη. Απέτυχε και αναγκάστηκε να πληρώσει φόρο. Ο Ιωάννης Η΄ δέχτηκε τα επιχειρήματα του Μεθόδιου απέναντι στους αντιπάλους του Γερμανούς κληρικούς σχετικά με τη χρήση της σλαβονικής γλώσσας στη λατρεία και αργότερα επικύρωσε την άδεια για τη χρησιμοποίηση της Σλαβονικής που είχε παραχωρηθεί από τον προκάτοχό του Αδριανό Β΄. Το 879 αναγνώρισε την επανεγκατάσταση του Φώτιου στον πατριαρχικό θρόνο της Κωνσταντινούπολης· ο Φώτιος είχε καταδικαστεί από τον Αδριανό Β΄. Το 878 ο Ιωάννης Β΄ έστεψε βασιλιά της Γαλλίας τον Λουδοβίκο Β΄. Επίσης έστεψε δύο αυτοκράτορες της Αγίας Ρωμαϊκής Αυτοκρατορίας: τον Κάρολο Β΄ και τον Κάρολο Γ΄.
Πάπισσα Ιωάννα
Σύμφωνα με το θρύλο της Πάπισσας Ιωάννας, μία γυναίκα με το όνομα Ιωάννης Αγγλικός ανέβηκε στον παπικό θρόνο με το όνομα Ιωάννης Η΄ νωρίτερα κατά τον 9ο αιώνα. Ο θρύλος λέει ότι το όνομα αυτό διαγράφηκε από τα αρχεία όταν αποκαλύφτηκε η ταυτότητά της.
Δείτε επίσης
Κατηγορία:Πάπες Κατηγορία:Ιταλοί Πάπες Κατηγορία:Πάπες 9ου αιώνα
ΟΦΚΙ Τομάρ
Η ΟΦΚΙ Τομάρ είναι μια πορτογαλική ποδοσφαιρική ομάδα. Ιδρύθηκε στις 4 Μαΐου 1914 και έχει την έδρα της στην πόλη Τομάρ. Η ομάδα έχει συμμετάσχει 6 περιόδους στην Πριμέιρα Λίγκα, την ανώτατη κατηγορία της Πορτογαλίας. Έχει κερδίσει τη Δεύτερη κατηγορία της Πορτογαλίας το 1974. Είναι η μόνη ομάδα από την περιοχή Santarém District που συμμετείχε στην Πριμέιρα Λίγκα.
Εξωτερικοί σύνδεσμοι
Κατηγορία:Ποδοσφαιρικές ομάδες Πορτογαλίας Κατηγορία:Ιδρύσεις ποδοσφαιρικών ομάδων το 1914
Κωνσταντίνος Σκαρλάτος
Ο Κωνσταντίνος Σκαρλάτος (27 Μαρτίου 1877 - 1969), ήταν Έλληνας σκοπευτής Ολυμπιονίκης το 1906.
Βιογραφία
Ο Σκαρλάτος ήταν στρατιωτικός και συγκεκριμένα υπολοχαγός του πυροβολικού κι έφτασε μέχρι το βαθμό του στρατηγού, ήταν αθλητής της Πανελλήνιας Σκοπευτικής Εταιρείας κι πήρε μέρος σε δύο ολυμπιάδες στη σκοποβολή. Στη Μεσολυμπιάδα του 1906 ήταν χρυσός ολυμπιονίκης στη βολή με πιστόλι από απόσταση 30 μέτρων με παράγγελμα. Στους Ολυμπιακούς αγώνες του 1912 στη Στοκχόλμη ήταν 5ος στη βολή με περίστροφο από 50 μέτρα.
Πηγές
Κατηγορία:Έλληνες αθλητές της σκοποβολής Κατηγορία:Έλληνες Ολυμπιονίκες Κατηγορία:Έλληνες σκοπευτές στους Θερινούς Ολυμπιακούς Αγώνες Κατηγορία:Έλληνες αξιωματικοί του πυροβολικού
Ρόμπερτ Μπράουνινγκ
Ο Ρόμπερτ Μπράουνινγκ (1812 στο Λονδίνο - 1889 στη Βενετία ) ήταν Άγγλος ποιητής και θεατρικός συγγραφέας, από τους πιο διάσημους της βικτωριανής εποχής.
Η ποίησή του διακρίνεται για την ειρωνεία και το σκοτεινό χιούμορ, την αναφορά σε ιστορικά γεγονότα, το προκλητικό λεξιλόγιο και τη σύνταξη. Χρησιμοποίησε εκπληκτικές αλλαγές εστίασης μέσα στα ποιήματά του και τελειοποίησε τον δραματικό μονόλογο.
Η πρωτοτυπία του ενέπνευσε την ποίηση ορισμένων νέων συγχρόνων και μεταγενέστερων, ιδιαίτερα του Έζρα Πάουντ, του Ρόμπερτ Φροστ και του Τ.Σ. Έλιοτ. Ήταν σύζυγος της ποιήτριας Ελίζαμπεθ Μπάρετ Μπράουνινγκ, με την οποία έζησαν για μεγάλο χρονικό διάστημα στην Ιταλία.
Εργοβιογραφία
Ο Ρόμπερτ Μπράουνινγκ γεννήθηκε στο Κάμπεργουελ του νότιου Λονδίνου στις 7 Μαΐου 1812. Ο πατέρας του ήταν υψηλόβαθμος υπάλληλος στην Τράπεζα της Αγγλίας, ο οποίος αγαπούσε τα γράμματα και τις τέχνες και χρησιμοποίησε το αρκετά υψηλό εισόδημά του για να δημιουργήσει μια εκτεταμένη ιδιωτική βιβλιοθήκη, με πολλά σπάνια βιβλία - ένα πάθος που θα επηρέαζε τον Μπράουνινγκ. Ο πατέρας του ενθάρρυνε το ενδιαφέρον του νεαρού Μπράουνινγκ για τη λογοτεχνία και τις τέχνες, όπως και της μικρότερης αδερφής του Σαριάννας, η οποία τον συντρόφευσε στα τελευταία του χρόνια μετά το θάνατο της γυναίκας του το 1861.
Πρώτες προσπάθειες
Το 1833, το πρώτο του μεγάλο ποίημα Πωλίν: Απόσπασμα μιας εξομολόγησης εκδόθηκε ανώνυμα με την οικονομική υποστήριξη των γονιών του. Σύμφωνα με τον Μπράουνινγκ, δεν πουλήθηκε ούτε ένα αντίγραφο του έργου. Το ποίημα, ένας δραματικός μονόλογος που ενσωμάτωνε πολλά από τα εφηβικά πάθη και αγωνίες του, απέσπασε μερικά ευνοϊκά σχόλια αλλά δέχθηκε κριτική από τον Τζον Στιούαρτ Μιλ, ο οποίος κατέκρινε τον ποιητή γιατί εξέθεσε και εκμεταλλεύτηκε τα προσωπικά του συναισθήματα και το ποίημα για «σπασμωδική νοσηρότητα». Λόγω της κριτικής, αργότερα αποστασιοποιήθηκε από αυτό το πρώιμο έργο και απέφευγε το εξομολογητικό ύφος τύπου Σέλλεϋ. Το 1835 εκδόθηκε το δραματικό ποίημα Παράκελσος, το οποίο περιγράφει σε διαλογική μορφή τους κύριους σταθμούς της ζωής του αλχημιστή Παράκελσου, το οποίο, σε αντίθεση με την Πωλίν, του έφερε μια ορισμένη επιτυχία και τον οδήγησε στις πρώτες επαφές με τη λογοτεχνική σκηνή του Λονδίνου.
Το ποίημα Σορντέλο (1840), το οποίο δραματοποιεί ένα σκοτεινό επεισόδιο από τη μεσαιωνική ιστορία της βόρειας Ιταλίας - συγκεκριμένα τη μοίρα του τροβαδούρου Σορντέλο κατά τη διάρκεια του πολέμου μεταξύ των Γουέλφων και των Γιβελλίνων - ανέστρεψε την πορεία του ως πολλά υποσχόμενος νεαρός συγγραφέας γιατί θεωρήθηκε γενικά δυσανάγνωστο και ακατανόητο, έχει διασωθεί ένα απόσπασμα κριτικής του Άλφρεντ Τέννυσον που γράφει ότι δεν κατάλαβε μέχρι το τέλος αν ο Σορντέλο ήταν πρόσωπο ή πόλη.
Η πιο παραγωγική περίοδος του Μπράουνινγκ άρχισε το 1841 με τη δημοσίευση του έμμετρου θεατρικού έργου Τα περάσματα της Πίπα. Για μερικά χρόνια, μεταξύ 1841 και 1846, έγραψε έμμετρα θεατρικά έργα, μια μορφή που είχε ήδη υιοθετήσει στο Στράφορντ (1837). Με τον γενικό τίτλο Καμπάνες και ρόδια, δημοσίευσε άλλα επτά θεατρικά έργα σε στίχους, μεταξύ των οποίων Τα περάσματα της Πίπα (1841), Ένα στίγμα στον θυρεό (1843) και Λούρια (1846) που τυπώθηκαν με έξοδα της οικογένειάς του και δεν είχαν επιτυχία στη θεατρική σκηνή.
Τα σημαντικότερα έργα της περιόδου 1841 - 1846 είναι οι ποιητικές συλλογές με τις οποίες η φήμη του άρχισε να ανακάμπτει: Δραματικοί στίχοι (1842) και Δραματικά ρομάντζα και ποιήματα (1845), στα οποία ο Μπράουνινγκ ανέπτυξε το είδος του δραματικού μονολόγου, μια μορφή ποίησης στην οποία ο αφηγητής εκφράζει τα συναισθήματά του ή πράξεις σε έναν μονόλογο, με τη μορφή συγκαλυμμένου διαλόγου όπου ο αναγνώστης μπορεί να φανταστεί τις δηλώσεις άλλου ή άλλων προσώπων. Οι δύο τόμοι του 1842 και του 1845 περιέχουν μερικά από τα πιο γνωστά ποιήματα του Μπράουνινγκ: Η τελευταία μου δούκισσα, Ο εραστής της Πορφυρίας, Ο κόμης Γκίσμοντ, Ο αυλητής του Χάμελιν (όλα το 1842). Πώς έφεραν τα καλά νέα από τη Γάνδη στην Αιξ, Ο επίσκοπος παραγγέλλει το μνήμα του στην εκκλησία της Σάντα Πρασσέντε, Το γάντι, Ο Χαμένος Ηγέτης (όλα το 1845).
Η ιταλική περίοδος
Το 1845 άρχισε η αλληλογραφία του Μπράουνινγκ με την Ελίζαμπεθ Μπάρετ Μπράουνινγκ, η οποία τελικά οδήγησε στο γάμο τους το 1846. Καθώς ο πατέρας της Ελίζαμπεθ δεν ενέκρινε τον γάμο, παντρεύτηκαν και κατέφυγαν στην Ιταλία, όπου μετά από μια σύντομη παραμονή στην Πίζα εγκαταστάθηκαν στη Φλωρεντία. Εκεί γεννήθηκε το 1849 ο γιος τους Πεν. Από την Ιταλία, και οι δύο συνέχισαν να δημοσιεύουν στην Αγγλία σε όλη τη διάρκεια της δεκαετίας του 1850, με τα έργα της Ελίζαμπεθ να βρίσκουν πολύ μεγαλύτερη ανταπόκριση. Τα έργα του ίδιου του Μπράουνινγκ προσέλκυσαν το ενδιαφέρον μόνο μικρού κύκλου αναγνωστών - μεταξύ των οποίων των Προ-Ραφαηλιτών. Κύριο έργο της ιταλικής περιόδου είναι η συλλογή 51 ποιημάτων Άνδρες και Γυναίκες (1855), που περιλαμβάνει πολλούς από τους πιο γνωστούς και καλύτερους δραματικούς μονολόγους του Μπράουνινγκ, όπως Φρα Λίπο Λίπι, Αντρέα ντελ Σάρτο, Κλέων, Έρωτας ανάμεσα στα ερείπια, Μια τοκάτα του Γκαλούπι, Η απολογία του επισκόπου Μπλάουγκραμ, Κοντά στο τζάκι, Μια λέξη παραπάνω, Ο Τσάιλντ Ρόλαντ στον σκοτεινό πύργο.
Η αναγνώριση
Το 1861 η Ελίζαμπεθ Μπάρετ Μπράουνινγκ πέθανε και ο Μπράουνινγκ επέστρεψε στην Αγγλία με τον γιο του, όπου εξέδωσε τα Τελευταία Ποιήματα της γυναίκας του. Στην αρχή απέφευγε την κοινωνικότητα, αλλά σταδιακά άρχισε να κινείται στην κοινωνία. Το 1864 κυκλοφόρησε η συλλογή Πρόσωπα δράματος, όπου, με ποιήματα όπως Κάλιμπαν εναντίον Σετέμπος και Ένας θάνατος στην έρημο, ασχολήθηκε όλο και περισσότερο με σύγχρονες αναφορές. Αυτή η ποιητική συλλογή εξελίχθηκε στην πρώτη εμπορική επιτυχία του Μπράουνινγκ και απέκτησε ένα σημαντικό και ενθουσιώδες κοινό. Από το 1868 έως το 1869 δημοσιεύτηκε το μακροσκελές αφηγηματικό ποίημα Το δαχτυλίδι και το βιβλίο, το οποίο αφηγείται ένα πραγματικό έγκλημα που διαπράχθηκε στην Ιταλία στα τέλη του 17ου αιώνα. Το έργο είχε τέτοια επιτυχία που του επέτρεψε να ζήσει ως ανεξάρτητος συγγραφέας χωρίς υλικές ανησυχίες και τον καθιέρωσε ως έναν από τους σημαντικούς ποιητές της εποχής του.
Από το 1878 και μετά ο Μπράουνινγκ ταξίδεψε συχνά στην Ιταλία. Πέθανε μετά από κρυολόγημα και βαριά ασθένεια στο σπίτι του γιου του στη Βενετία στις 12 Δεκεμβρίου 1889 και ενταφιάστηκε στη Γωνιά των Ποιητών του Αβαείου του Γουέστμινστερ.
Παραπομπές
Κατηγορία:Άγγλοι ποιητές Κατηγορία:Ποιητές του 19ου αιώνα
Ερφτ
μικρογραφία|Ο Έρφτ κοντά στο Γκρέβενμπροϊχ Ο Ερφτ (γερμανικά: Erft, ΔΦΑ: [ʔɛɐ̯ft]) είναι ποταμός της Γερμανίας στη Βόρεια Ρηνανία-Βεστφαλία. Ρέει μέσω των λόφων Άιφελ, και εκβάλλει από τα αριστερά στον κάτω Ρήνο. Οι πηγές του είναι κοντά στο Νέττερσχαϊμ και εκβάλλει στον Ρήνο στο Νόις-Γκρίμλινγκχαουσεν. Ο ποταμός έχει διαδρομή 103 χιλιομέτρων, η οποία είναι σημαντικά μικρότερη από ότι παλαιότερα. Εξαιτίας του ανοίγματος ορυχείου λιγνίτη στο Χάμπαχερ Λοχ, η ροή του ποταμού έπρεπε να μετατραπεί.
Ο Έρφτ έδωσε το όνομα του στην πόλη Έρφτσταντ, την οποία διαρρέει, καθώς και στο δήμο Ράιν-Έρφτ. Επίσης διαρρέει τις πόλεις Μπαντ Μίνστεράϊφελ, Όισκιρχεν, Μπέργκχαϊμ, Μπέντμπουργκ και Γκρέβενμπρόιχ.
Παραπομπές
Κατηγορία:Ποταμοί της Βόρειας Ρηνανίας-Βεστφαλίας Κατηγορία:Παραπόταμοι του Ρήνου
Λάμπρος Αθανασούλας
Ο Λάμπρος Αθανασούλας είναι επαγγελματίας οδηγός αυτοκινήτων ράλι. Γεννήθηκε στις 10 Νοεμβρίου του 1976 στην Αθήνα.
Καριέρα
Ο Αθανασούλας αποφοίτησε απο το Αμερικάνικο Κολλέγιο της Ελλάδας και πήρε πτυχίο μηχανολογίας στο Πανεπιστήμιο του Γουεστμίνστερ. Η αγωνιστική του καριέρα άρχισε το 2001 σε ένα διαγωνισμό  του περιοδικού '4 Τροχοί' και της Toyota Hellas. Μάλιστα, στον δεύτερο διαγωνισμό κέρδισε ένα αγωνιστικό Toyota Yaris. Το 2005 κέρδισε το πρωτάθλημα της κατηγορίας Α5 του Πανελληνίου Πρωταθλήματος Ράλι με Ford Puma. Την ίδια κιόλας χρονιά, αγωνίστηκε στο Παγκόσμιο πρωτάθλημα ράλλυ οδηγών, στο Ράλι Ακρόπολις όπου εκεί στάθηκε άτυχος καθώς εγκατέλειψε το αυτοκίνητο που του δόθηκε, ενα Ford Fiesta S1600. Tην χρονιά του 2006 συμμετείχε στο Ford Sproting Trophy, οπου εκεί διαγωνίζονταν οδηγοί μονο με αυοτκίνητα της Ford. Τις χρονιές 2007 και 2008, κατάφερε να αγωνιστεί στο Παγκόσμιο Πρωτάθλημα και συγκεριμένα στο Ράλι Ακρόπολις, με δυο διαφορετικά μοντέλα Subaru Impreza κατηγορίας Ν. Το 2009 ήταν η πρώτη του επιτυχία, καθώς στο Ράλι Ακρόπολις τερμάτισε 8ος με ενα Skoda Fabia S2000. Κάπου εκεί ανακοίνωσε το τέλος της καριέρας του. Επιλέχθηκε ως ο Καλύτερος Αθλητής του 2009, σύμφωνα με το Ελληνικό περιοδικό Status. Αξίζει να αναφερθεί πως είχε δημιουργήσει την δική του ομάδα, την Team Greece.
Το 2011 έκανε μια ιδιαίτερη εμφάνιση αντιπροσώπεύοντας την ιδια ομάδα, με ενα Ford Fiesta RS, οπου τερμάτισε 19ος στο Ράλι Ακρόπολις.
Το 2015 αγωνίζεται στο Seajets Rally Acropolis με ένα ολοκαίνουριο Skoda Fabia R5 και το 2016 συμμετέχει στον εναρκτήριο αγώνα του WRC στο Μόντε Κάρλο,με την ίδια ομάδα και αυτοκίνητο, κατακτώντας την 22η θέση γενικής με συνοδηγό, τον Νίκο Ζακχαίο.
Κατηγορία:Έλληνες οδηγοί αγωνιστικών αυτοκινήτων
Καλαμάκι Αχαΐας
Δείτε επίσης
Κατηγορία:Αποσαφηνίσεις ελληνικών τοπωνυμίων
Πτελέα Δράμας
Η Πτελέα ή Πτελέα Πλατανιά είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας. Στο παλιό δημοτικό σχολείο του χωριού στεγάζεται το Μουσειακό Εκθετήριο Πτελέας.
Ιστορία
Έως το 1927 αναφέρεται ως Μπέριστα,  και οι μουσουλμάνοι κάτοικοί του με την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 116 οικογένειες προσφύγων (414 άτομα) από τον Πόντο, τη Μικρά Ασία και την Ανατολική Θράκη.
Αναφέρεται μετά την απελευθέρωση ως Μπέριστα το 1919 στο ΦΕΚ 251Α - 20/11/1919 να προσαρτάται στην τότε κοινότητα Κουζλού Κιόϊ και στο ΦΕΚ 76Α - 02/05/1927 να μετονομάζεται σε Πτελέα. Το 1956 με το ΦΕΚ 125Α - 21/05/1956 μετονομάστηκε σε Φτελιά και το 1961 με το όνομά της διορθώθηκε σε Πτελέα Πλατανιά.
Σύμφωνα με το Πρόγραμμα «Καλλικράτης» μαζί με τον Κάτω Θόλο, την Κρήνη και τη Στέρνα αποτελούν την τοπική κοινότητα Θολού που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 απογράφησαν 209 κάτοικοι.
Άγγελος Παπαζαχαρίου
Ο Άγγελος Παπαζαχαρίου (1867 – 1938) ήταν Έλληνας φιλόλογος, Μακεδονομάχος και πολιτικός. Κατά τον Μακεδονικό Αγώνα υπηρέτησε ως εκπαιδευτικός και ως επιθεωρητής Δημοτικής Εκπαίδευσης. Η καταγωγή του ήταν από τον Σοχό Θεσσαλονίκης.
Κατά τον Μακεδονικό Αγώνα, ως καθηγητής Γυμνασίου στη συμπρωτεύουσα, συνεργάστηκε με τον Αθανάσιο Σουλιώτη – Νικολαΐδη, ο οποίος ήταν αρχηγός της Οργάνωσης Θεσσαλονίκης.
Εξελέγη βουλευτής Θεσσαλονίκης στις εκλογές που διεξήχθησαν τον Μάιο του 1915 και τον Δεκέμβριο του 1915 και το 1920. Με τη σύζυγό του, Σοφία, απέκτησαν τέκνα.
Απεβίωσε στην Αθήνα στις 20 Φεβρουαρίου 1938 και κηδεύτηκε την επομένη από τον ιερό ναό του Αγίου Κωνσταντίνου Ομονοίας.
Παραπομπές
Κατηγορία:Βουλευτές Θεσσαλονίκης Κατηγορία:Μακεδονομάχοι
Μπούρτζι (Τροιζηνίας)
Το Μπούρτζι της Τροιζηνίας είναι νησίδα επί της οποίας υπάρχει φρούριο, στον όρμο του Μοναστηριού του Πόρου, κοντά στην ακτή του Λεμονοδάσους. Το φρούριο αυτό κτίσθηκε από τον Βαυαρό στρατηγό Χάιντεκ.
Παραπομπές
κατηγορία:νησιά του Αργοσαρωνικού Κατηγορία:Ελληνικές βραχονησίδες Μπούρτζι Τροιζ
Πετρότοπος Δράμας
Ο Πετρότοπος ή Μοναστηράκιον, έως το 1927 γνωστό ως Μπίτσοβο, είναι ακατοίκητο χωριό του νομού Δράμας στο δήμο Δράμας στην περιφέρεια Ανατολικής Μακεδονίας και Θράκης.
Παραπομπές
Κατηγορία:Χωριά του νομού Δράμας Κατηγορία:Εγκαταλελειμμένα χωριά του Νομού Δράμας
1768 Απεντσέλλα
Η Απεντσέλλα (Appenzella) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1965 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά της από το καντόνι της Ελβετίας Άπεντσελ Άουσερχόντεν.
Εξωτερικοί σύνδεσμοι
Απεντσελλα
Εδουάρδος του Κεντ
Ο Πρίγκιπας Εδουάρδος, Δούκας του Κεντ, είναι μέλος της Βρετανικής Βασιλικής Οικογένειας. Γεννήθηκε στις 9 Οκτωβρίου 1935. Η Βασίλισσα Ελισάβετ Β΄ ήταν πρώτη του ξαδέρφη, καθώς ο πατέρας του Πρίγκιπας Γεώργιος, Δούκας του Κεντ, ήταν αδελφός του Βασιλιά Γεωργίου ΣΤ΄. Η μητέρα του, Πριγκίπισσα Μαρίνα της Ελλάδας, ήταν πρώτη ξαδέλφη του Πρίγκιπα Φιλίππου, Δούκα του Εδιμβούργου.
Βιογραφία
Είναι ο πρωτότοκος γιος του Γεωργίου δούκα του Κεντ και της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας. Έτσι ο Εδουάρδος είναι δισεγγονός του Γεωργίου Α΄ της Ελλάδας και 2ος εξάδελφος του Κωνσταντίνου Β΄ της Ελλάδας.
Οικογένεια
Νυμφεύτηκε το 1961 την Αικατερίνη Γουόρσλεϋ, κόρη του σερ Γουίλιαμ Άρθρινγκτον Γουόρσλεϋ, 4ου βαρονέτου του Χόβινγκχαμ και απέκτησαν τα εξής τέκνα:
Εξωτερικοί σύνδεσμοι
Κατηγορία:Οίκος Ουίνδσορ Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Οξυά Δράμας
Η Οξυά, που μέχρι το 1927 ονομαζόταν Μπούκοβο(ν), είναι ένα ακατοίκητο χωριό του νομού Δράμας στο δήμο Παρανεστίου στην περιφέρεια Ανατολικής Μακεδονίας και Θράκης.
Στέφανος, κόμης του Τρεγκιέ
Ο Στέφανος, κόμης του Τρεγκιέ, 3ος κόμης του Ρίτσμοντ (περί το 1060 - 21 Απριλίου 1136) ήταν Βρετόνος ευγενής, μικρότερος γιος του Εύδη της Βρετάνης και της Αγνής της Κορνουάλης, της αδελφής του Οέλ Β΄ της Βρετάνης. Δέχθηκε (1093) τον τίτλο του κόμητος του Τρεγκιέ (1098), κατόπιν (1098) διαδέχθηκε τον μεγαλύτερο αδελφό του Άλαν ως κόμης του Ρίτσμοντ. Μερικές φορές ο Ερρίκος Α΄ της Αγγλίας τον καταγράφει εσφαλμένα ως "Στέφανος, κόμης της Βρετάνης", πιθανότατα λόγω της καταγωγής του και της περιουσίας που είχε στην Βρετάνη, στην πραγματικότητα την κυβερνούσε ο Αλαίν Δ΄ της Βρετάνης. Ο Στέφανος της Βρετάνης και η σύζυγος του Αουίς έγιναν δωρητές σε πολλά μοναστήρια και ναούς, ίδρυσαν μαζί (1110) το Αυγουστιάνικο Αββαείο του Τιμίου Σταυρό στο Γκενγκάν.
Οξυά Δράμας
Παραπομπές
Κατηγορία:Χωριά του νομού Δράμας Κατηγορία:Εγκαταλελειμμένα χωριά του Νομού Δράμας Κατηγορία:Δήμος Παρανεστίου
Στέφανος, κόμης του Τρεγκιέ
Οικογένεια
Παντρεύτηκε την Αουίς του Μπλουά, κόρη του Θεοβάλδου Γ΄ του Μπλουά και της Αδελαΐδας του Βαλουά με την οποία απέκτησε:
Πηγές
Κατηγορία:Κόμητες του Ρίτσμοντ
Πρωθυπουργός της Ελλάδας
Ο Πρωθυπουργός της Ελληνικής Δημοκρατίας ή Πρόεδρος της Κυβέρνησης είναι το δεύτερο υψηλότερο αξίωμα στην Ελλάδα, μετά τον Πρόεδρο της Δημοκρατίας. Το αξίωμα, ως θεσμός, δημιουργήθηκε τον Ιανουάριο του 1833, με πρώτο Πρόεδρο του Υπουργικού Συμβουλίου τον Σπυρίδωνα Τρικούπη και πήρε την τελική του μορφή το 1975, με την καθιέρωση του Συντάγματος της Ελλάδας.
Ο Κυριάκος Μητσοτάκης είναι ο εν ενεργεία Πρωθυπουργός της Ελληνικής Δημοκρατίας, από τις 26 Ιουνίου 2023, έπειτα από τη νίκη του στις βουλευτικές εκλογές του Ιουνίου του 2023.
Αξίωμα
Ο Πρωθυπουργός είναι ο πρόεδρος της Κυβέρνησης της Ελληνικής Δημοκρατίας και προΐσταται του Υπουργικού Συμβουλίου. Ο Πρωθυπουργός ασκεί τις ουσιαστικές εξουσίες, όπως την διαχείριση της εξωτερικής, της αμυντικής, της οικονομικής και της εσωτερικής πολιτικής της χώρας. Ως επικεφαλής της Κυβέρνησης, ασκεί την εκτελεστική εξουσία, προσδιορίζοντας επακριβώς την κυβερνητική πολιτική στο πλαίσιο των αποφάσεων του Υπουργικού Συμβουλίου και συντονίζει την εφαρμογή της. Ο Πρόεδρος της Δημοκρατίας ασκεί τις συμβολικές εξουσίες, όπως η απονομή διακρίσεων, οι εντολές σχηματισμού κυβέρνησης, ο διορισμός της κυβερνήσεως και η προκήρυξη εκλογών ή δημοψηφίσματος.
Διορισμός
Στο αξίωμα του Πρωθυπουργού διορίζεται από τον Πρόεδρο της Δημοκρατίας ο αρχηγός του κόμματος που συγκεντρώνει την απόλυτη πλειοψηφία των εδρών ή αυτός που ορίζεται από συμμαχία κοινοβουλευτικών κομμάτων με διαμορφωμένη πλειοψηφία στη Βουλή των Ελλήνων.
Αν κανένα κόμμα δεν συγκεντρώσει την απόλυτη πλειοψηφία, τότε ο Πρόεδρος της Δημοκρατίας δίνει διερευνητική εντολή σχηματισμού κυβέρνησης στον/στην αρχηγό του κόμματος που κατέχει τη σχετική πλειοψηφία. Αν δεν επιτευχθεί η συγκέντρωση της απαιτούμενης απόλυτης πλειοψηφίας (151 βουλευτές) στο κοινοβούλιο, ο Πρόεδρος της Δημοκρατίας δίνει διερευνητική εντολή στον αρχηγό του δεύτερου σε κοινοβουλευτική δύναμη κόμματος, και -εφόσον και αυτή δεν τελεσφορήσει-, στη συνέχεια, στον αρχηγό του τρίτου κόμματος. Κάθε εντολή έχει ισχύ για τρεις ημέρες.
Αν οι διερευνητικές εντολές δεν τελεσφορήσουν, τότε όλοι οι αρχηγοί των κοινοβουλευτικών κομμάτων καλούνται από τον Πρόεδρο της Δημοκρατίας προκειμένου να εξαντληθεί κάθε δυνατότητα σχηματισμού οικουμενικής κυβέρνησης.
Αν και αυτή η διαδικασία δεν εξασφαλίσει τον σχηματισμό κυβέρνησης, ο Πρόεδρος της Δημοκρατίας επιδιώκει τον σχηματισμό εκλογικής κυβέρνησης από όλα τα κόμματα της Βουλής και σε περίπτωση αποτυχίας αναθέτει τον σχηματισμό εκλογικής κυβέρνησης, όσο το δυνατόν ευρύτερης αποδοχής, σε έναν από τους Προέδρους των Ανωτάτων Δικαστηρίων, με αποστολή να οδηγήσει τη χώρα στη διεξαγωγή νέων βουλευτικών εκλογών.
Αρμοδιότητες
120x120px|μικρογραφία|αριστερά|Διακριτικό Σήμα του Πρωθυπουργού (Σημαία του ναυτικού). Ο Πρωθυπουργός ηγείται της Κυβέρνησης και προεδρεύει του Υπουργικού Συμβουλίου, καθώς και ειδικευμένων συλλογικών κυβερνητικών οργάνων, όπως μεταξύ άλλων του Κυβερνητικού Συμβουλίου Εξωτερικής Πολιτικής και Άμυνας.
Ο Πρωθυπουργός προτείνει τον διορισμό και την παύση των μελών της Κυβέρνησης και των Υφυπουργών, από κοινού με τους οποίους ασκεί την εξωτερική, την αμυντική, την οικονομική, την κοινωνική και την εσωτερική πολιτική της χώρας. Με απόφασή του αναθέτει την άσκηση αρμοδιοτήτων στους Υπουργούς Επικρατείας και στους αναπληρωτές Υπουργούς. Με κοινή απόφαση με τον οικείο Υπουργό αναθέτει την άσκηση αρμοδιοτήτων στους Υφυπουργούς. Επιπλέον, επιβλέπει και αξιολογεί το έργο των μελών της Κυβέρνησης και εποπτεύει την εφαρμογή των νόμων από τις υπηρεσίες του δημόσιου τομέα και τη λειτουργία τους προς το συμφέρον του κράτους και των πολιτών.
Ο Πρωθυπουργός δύναται να εισηγείται την ψήφιση σχεδίων νόμου στη Βουλή των Ελλήνων και να ζητάει την παροχή ψήφου εμπιστοσύνης.
Ο Πρωθυπουργός εκπροσωπεί την Κυβέρνηση στο εξωτερικό, σε επαφές με ηγέτες και διπλωμάτες άλλων κρατών, σε διεθνείς οργανισμούς, καθώς και στο Ευρωπαϊκό Συμβούλιο, τη σύνοδο των ηγετών των κρατών-μελών της Ευρωπαϊκής Ένωσης.
Προεδρία της Κυβέρνησης
Η Προεδρία της Κυβέρνησης είναι επιτελική και αυτοτελής δημόσια υπηρεσία. Συστάθηκε με το Ν. 4622/2019 (ΦΕΚ Α’ 133/7.8.2019) και υπάγεται στον Πρωθυπουργό, τον οποίο υποστηρίζει στην άσκηση των καθηκόντων του.
Διαρκής αποστολή της Προεδρίας της Κυβέρνησης είναι η διασφάλιση της  συνοχής και της αποτελεσματικότητας του κυβερνητικού έργου. Για το σκοπό αυτό:
Αποτελείται από τις ακόλουθες Γραμματείες:
Στην Προεδρία της Κυβέρνησης υπάγεται και η Εθνική Υπηρεσία Πληροφοριών.
Για τα  ζητήματα διοικητικής φύσης και την οικονομική υποστήριξη των υπηρεσιών που συναπαρτίζουν την Προεδρία της Κυβέρνησης μεριμνά η Γενική Γραμματεία του Πρωθυπουργού.
Εξωτερικοί σύνδεσμοι
Κατηγορία:Πολιτική της Ελλάδας
Φιρμάνι
Το φιρμάνι ή φερμάνι (περσική فرمان (farmân) "διάταγμα") ήταν διάταγμα του σουλτάνου που σήμαινε κάθε εντολή που προέρχεται άνωθεν (εκτελεστήριο έγγραφο) και προς την οποίαν δεν μπορεί να φέρει κανείς αντιρρήσεις. Μεταξύ των φιρμανιών στις σχέσεις της Υψηλής Πύλης προς το Οικουμενικό Πατριαρχείο αναφέρονται:
Σε αυτό το φιρμάνι αναφέρεται ότι οι εκάστοτε διοικητικές αρχές του Αγίου Όρους που είναι επιφορτισμένες για την είσπραξη των φόρων πρέπει να ζητήσουν περισσότερα χρήματα από ό,τι υποθέτουν. Προβάλλονται επίσης υπερβολικές απαιτήσεις για πρόσθετες προμήθειες τροφίμων. Ο Σουλτάνος τελικά έδινε δικαίωμα στην νέα Εκκλησία, εφόσον είχε στο εκκλησίασμα την πλειοψηφία των 2/3 να ιδρύσει Μητρόπολη και αν είχε το 1/3 τουλάχιστον να κατέχει μια εκκλησία.
Άλλα φιρμάνια
Το χατ-ι χουμαγιούν και το χατ-ι σερίφ είναι άλλα είδη διατάγματος.
Επίσης υπάρχει η μετάφραση του φιρμανίου που επέτρεπε στον Τόμας Μπρους, 7ο κόμη του Έλγιν να διενεργήσει μελέτες στην Ακρόπολη Αθηνών στα αγγλικά, αλλά εκείνος αφαίρεσε το μεγαλύτερο μέρος του γλυπτού διάκοσμου των ναών.
Παραπομπές
μικρογραφία|Το μονόγραμμα του φιρμανίου ανήκει στον Σουλτάνο Μαχμούτ τον Α',ο οποίος ανέβηκε στον θρόνο το  1730
Κατηγορία:Οθωμανικό δίκαιο
Σιδηροδρομικός Σταθμός Αλίαρτου
Ο Σιδηροδρομικός Σταθμός Αλίαρτου είναι σιδηροδρομικός σταθμός στην Αλίαρτο της Βοιωτίας. Βρίσκεται μέσα στην πόλη. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και την Θεσσαλονίκη.
Yπηρεσίες
Κατηγορία:Σιδηροδρομικές μεταφορές στη Βοιωτία Αλιαρτος Αλιάρτου Αλιάρτου